Na podlagi Akta o ustanovitvi Ustanove »Fundacija ZPMS za otroke in družine v Sloveniji« z dne 18. 11. 2003 in Pravil Ustanove »Fundacija ZPMS za otroke in družine v Sloveniji« z dne 11. 11. 2016 (s spremembami in dopolnitvami z dne 10. 5. 2018), je uprava Ustanove Fundacije ZPMS za otroke in družine v Sloveniji dne 23. 08. 2018, sprejela naslednji

**P R A V I L N I K**

**o dodeljevanju štipendij iz Štipendijskega sklada dr. Janeza Drnovška**

* **SPLOŠNE DOLOČBE**
1. člen

Ta Pravilnik določa postopek, upravičence in način podeljevanja štipendij dijakom iz Štipendijskega sklada dr. Janeza Drnovška, ki deluje znotraj Ustanove Fundacije ZPMS za otroke in družine v Sloveniji (v nadaljevanju: Ustanova Fundacija ZPMS).

1. člen

V tem Pravilniku uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za ženski in moški spol.

1. člen

Sredstva za štipendije, ki se jih podeljuje v okviru in na podlagi določil tega Pravilnika, se zagotovijo iz donacij podjetij in posameznikov.

* **ŠTIPENDIJE**
1. člen

Ustanova Fundacija ZPMS podeljuje štipendije dijakom, ki živijo v slabših premoženjskih razmerah, kot opredeljeno v 8., 9. in 10. členu tega Pravilnika, in se prvič vpisujejo na katerikoli srednješolski program, ali pa so vanj že vpisani.

O javnem razpisu, številu razpisanih štipendij in višini štipendij odloča Uprava Ustanove Fundacije ZPMS s sklepom pred javno objavo razpisa za dodelitev štipendij.

1. člen

Štipendije se podeljujejo na podlagi vlog, ki jih podajo upravičenci oziroma prosilci na javni razpis, ki se objavi v časopisu Delo in na internetni strani [www.zpms.si](http://www.zpms.si).

1. člen

Vloge, prispele na javni razpis, obravnava Uprava Ustanove Fundacije ZPMS. Vlagatelje nepopolnih oziroma nerazumljivih vlog se pozove, da v roku 10 delovnih dni odpravijo pomanjkljivosti. V kolikor pomanjkljivosti v tem roku niso odpravljene, se vloge zavržejo s sklepom.

Vloge, ki jih vlagajo mladoletni upravičenci, morajo biti za namene komunikacije o izbirnem postopku opremljene s kontaktnimi podatki (ime, priimek, naslov, telefonska številka, elektronski naslov) ter podpisane s strani njihovih zakonitih zastopnikov oziroma pooblaščencev.

1. člen

Upravičenec do štipendije po tem Pravilniku je vsak, ki izpolnjuje naslednje pogoje:

* ima status dijaka (potrdilo o vpisu),
* je državljan Republike Slovenije,
* je njegovo izobraževanje neprekinjeno in redno,
* živi v slabših premoženjskih razmerah, kot izhaja iz 8., 9. in 10. člena tega Pravilnika,

razen oseb iz 9. člena tega Pravilnika.

1. člen

Slabše premoženjske razmere se presojajo glede na dohodek na družinskega člana, ki po tem Pravilniku predstavlja vsoto vseh bruto dohodkov in osebnih prejemkov, ugotovljenih v odločbah o odmeri dohodnine, izdanim družinskim članom kandidatove družine v preteklem koledarskem letu in so viri dohodnine, kot tudi osebni prejemki, ki niso obdavčljivi, prejeti v obdobju preteklega koledarskega leta, razen:

* dodatek za pomoč, postrežbo in varstveni dodatek,
* dohodki, ki jih prejema oseba za oskrbo otroka v rejniški družini (materialni stroški za rejenca),
* otroški dodatek,
* pomoč ob rojstvu otroka,
* dodatek za nego otroka,
* sredstva, namenjena odpravi posledic elementarne nesreče.
1. člen

Do štipendije ni upravičen:

* dijak, katerega skupni letni prihodek na družinskega člana presega 10.000 EUR bruto,
* otrok ali bližnji sorodnik članov Uprave Ustanove Fundacija ZPMS.
1. člen

V primeru, da je na javni razpis prispelo vlog več kot je razpoložljivih štipendij, ima prednost kandidat z nižjim dohodkom na družinskega člana v zadnjih treh mesecih in kandidat, ki se želi šolati za enega od deficitarnih poklicev.

V primeru, da je na javni razpis prispelo manj vlog kot je razpoložljivih štipendij, se razpoložljiva sredstva prenesejo v naslednji razpis.

1. člen

Kandidatu, ki je kandidiral na razpisu za dodelitev štipendije, uprava izda sklep.

Zoper sklep je dovoljena pritožba, katero lahko vloži kandidat v roku 15 dni od vročitve sklepa.

O pritožbi zoper sklep odloča predsednik uprave. Odločitev je dokončna.

1. člen

Pogodbo o dodelitvi štipendije s štipendistom sklene predsednik uprave za vsako leto posebej.

Štipendijo se odobri izbranemu kandidatu za obdobje celoletnega srednješolskega šolanja in se jo izplačuje mesečno, in sicer za obdobje desetih mesecev v tekočem šolskem letu, tj. od 1. septembra tekočega leta do 30. junija naslednjega leta. Štipendija se izplačuje do 10. v mesecu za tekoči mesec.

1. člen

Štipendist izgubi pravico do štipendije v primeru:

* da po svoji volji ali krivdi prekine izobraževanje, ali ne napreduje v višji letnik,
* da navaja neresnične podatke,
* da se pred končanjem izobraževanja zaposli, opravlja dejavnost ali pridobi status zasebnika ali samostojnega podjetnika,
* ne izpolnjuje pogojev iz 7. in 8. člena tega pravilnika.

Štipendist, ki izgubi pravico do štipendije, mora vrniti prejete zneske štipendij na podlagi pisnega poziva Ustanove Fundacije ZPMS, v roku, ki izhaja iz poziva.

Štipendist je dolžan vsako spremembo, ki vpliva na dodelitev oziroma prejemanje štipendije, sporočiti predsedniku Uprave Ustanove Fundacije ZPMS najkasneje v roku 15 dni od nastanka razloga, v nasprotnem primeru mora vse neupravičeno izplačane zneske štipendij vrniti na račun Ustanove Fundacija ZPMS.

1. člen

Štipendista, ki prekine izobraževanje, ali ga ne konča v roku, ali ne napreduje v višji razred zaradi objektivnih razlogov (težki ekonomsko socialni pogoji, težja bolezen, invalidnost, smrt in drugi razlogi, ki jih kot take prepozna Uprava Ustanove Fundacije ZPMS), se na njegovo pisno prošnjo lahko delno ali v celoti oprosti vračila štipendije.

O oprostitvi vračila štipendije ali morebitnem odlogu vračila štipendije odloči uprava na predlog predsednika uprave.

1. člen

Štipendist je dolžan ob zaključku vsakega šolskega leta, najkasneje do 15. 09. relevantnega šolskega leta, za katerega mu je bila podana štipendija, Ustanovi Fundacija ZPMS predložiti spričevalo ali dokazilo o končanju letnika ali maturi, oz. dokazilo o zaključku šolanja ter potrdilo o vpisu v naslednji letnik, v kolikor nadaljuje šolanje.

V primeru, da dijak ponavlja isti letnik oz. ne izpolnjuje pogojev za napredovanje v višji letnik, lahko štipendijsko razmerje miruje, vendar ne več kot eno leto.

16 . člen

Ustanova Fundacija ZPMS vse osebne podatke in dokumentacijo neizbranih kandidatov za štipendijo hrani 1 leto po dokončni izbiri upravičencev. Po preteku roka hrambe dokumentacijo zapisniško na primeren način uniči, morebitne originale pa vrne prosilcem.

1. **KONČNA DOLOČBA**

17. člen

Ta pravilnik začne veljati naslednji dan po sprejetju.

Ljubljana, 23. 08. 2018

Alojz Potočar, l. r.

Predsednik uprave